Diari Oficial de la Generalitat Valenciana


Sumari del DOGV 3994, del 08-05-2001 (2001/3520)

Informació pública de la convocatòria per a la provisió en propietat d'una plaça de tècnic d'administració general, grup A, i una plaça d'enginyer tècnic industrial (1/3 jornada).
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   3994

Data del DOGV
:   08-05-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/3520


Data del document
:   03-04-2001

Organisme emissor
:   Ajuntament de Buñol

Tipus de document
:   Convocatòria

Descriptors 

:   * Buñol
    * concurs administratiu
    * administració local
    * enginyer
    * professió administrativa

Informació pública de la convocatòria per a la provisió en propietat d'una plaça de tècnic d'administració general, grup A, i una plaça d'enginyer tècnic industrial (1/3 jornada). [2001/M3520]
  
La regidora delegada de Personal, el dia 3 d'abril de 2001, ha resolt convocar les proves selectives per a la provisió en propietat de:
  
- Una plaça de personal funcionari, tècnic d'administració general, classificada en l'escala d'administració general, subescala tècnica, pel procediment de selecció d'oposició lliure.
  
- Una plaça de personal funcionari, enginyer tècnic industrial (1/3 jornada), classificada en l'escala d'administració especial, subescala tècnica, classe tècnics mitjans, pel procediment de selecció d'oposició lliure.
  
de conformitat amb les bases aprovades per l'esmentada resolució i que a continuació es transcriuen literalment:
  
Bases de selecció per a la provisió en propietat d'una plaça de tècnic d'administració general i una plaça d'enginyer tècnic industrial (1/3 jornada), ambdues personal funcionari.
  
Primera. Objecte de la convocatòria
  
És objecte d'aquesta convocatòria la provisió en propietat de les següents places de funcionaris indicades en l'oferta d'ocupació pública de 2000:
  
I) Grup segons l'article 25 de la Llei 30/1984: A
  
Classificació: escala d'administració general, subescala tècnica.
  
Nombre de vacants: una
  
Denominació: tècnic d'administració general
  
Procediment de selecció: oposició lliure.
  
II) Grup segons l'article 25 de la Llei 30/1984: B
  
Classificació: escala d'administració especial, subescala tècnica, classe tècnics mitjans.
  
Nombre de vacants: una
  
Denominació: enginyer tècnic industrial (1/3 jornada)
  
Procediment de selecció: oposició lliure
  
Segona. Condicions dels aspirants
  
1. Per a totes les places convocades:
  
a) Tindre la nacionalitat espanyola o la d'un de la resta d'estats membres de la Unió Europea o d'aquells estats als quals els siga d'aplicació la lliure circulació de treballadors i treballadores, en els termes establits en la llei estatal que regula aquesta matèria.
  
b) Tindre complits 18 anys i no excedir d'aquella edat en què falten menys de 10 anys per a la jubilació forçosa per edat, determinada per la legislació bàsica en matèria de funció pública.
  
c) No patir cap malaltia ni defecte físic que impedisca l'exercici de les corresponents funcions.
  
d) No haver sigut separat, mitjançant expedient disciplinari, del servei a l'estat, a les comunitats autònomes o a les entitats locals, ni trobar-se inhabilitat per a l'exercici de funcions públiques.
  
e) Estar en possessió del títol que es dirà, o complides les condicions per a obtindre'l, en la data en què acabe el termini de presentació d'instàncies.
  
- Per a la plaça de tècnic d'administració general
  
Titulació: llicenciat en Dret o equivalent
  
- Per a la plaça d'enginyer tècnic industrial (1/3 jornada):
  
Titulació: enginyer tècnic industrial o equivalent
  
En cas de presentar un títol equivalent a l'exigit caldrà adjuntar-hi certificat de l'òrgan competent que acredite aquesta equivalència.
  
2. Els aspirants hauran de complir totes i cadascuna d'aquestes condicions referides sempre a la data d'acabament del termini de presentació d'instàncies.
  
Tercera. Forma i termini de presentació d'instàncies
  
Les instàncies per a sol·licitar prendre part en les corresponents proves d'accés, en què els aspirants han de manifestar que compleixen tots i cadascun dels requisits exigits en la base segona, referits sempre a la data d'expiració del termini assenyalat per a la presentació d'instàncies, i que es comprometen a prestar jurament o promesa, tal com estableix el Reial Decret 707/79, de 5 d'abril, es dirigiran a la regidora delegada de Personal, i es presentaran en el registre general de la corporació, o, en la forma que determina l'article 38 de la Llei 30/1992, de 26 de novembre, durant el termini de 20 dies naturals a partir del següent al de la publicació de l'extracte de la convocatòria en el Boletín Oficial del Estado.
  
A les instàncies s'acompanyarà carta de pagament acreditativa d'haver pagat en la dipositaria de fons de l'ajuntament l'import de 3.000 pessetes, com a drets d'examen, o resguard postal o telegràfic del seu pagament; en aquest resguard haurà de fer-se constar la plaça a què correspon l'ingrés.
  
Els drets d'examen només podran ser tornats en cas de no ser admesos a l'examen per falta dels requisits exigits per a prendre-hi part.
  
Es fa constar que els successius anuncis relacionats amb el desenvolupament d'aquesta convocatòria es publicaran en el Butlletí Oficial de la Província de València i al tauler d'edictes de l'ajuntament.
  
Quarta. Admissió d'aspirants
  
Expirat el termini de presentació d'instàncies, la regidora delegada de Personal, dictarà resolució per la qual declararà aprovada la llista d'admesos i exclosos.
  
En aquesta resolució que es publicarà en el Butlletí Oficial de la Província de València, s'indicarà el lloc on estaran exposades al públic les llistes certificades completes d'aspirants admesos i exclosos; es concedirà un termini de 10 dies hàbils per a esmenar errades i es determinarà, així mateix, la composició del tribunal, el lloc, data i hora del començament dels exercicis i l'ordre d'actuació dels aspirants.
  
Així mateix, s'exposarà al tauler d'edictes municipal.
  
La publicació d'aquesta resolució en el Butlletí Oficial de la Província de València serà determinant dels terminis a efectes de possibles impugnacions o recursos.
  
Cinquena. Tribunals qualificadors
  
Els tribunals qualificadors estaran constituïts:
  
President: el de la corporació o membre d'aquesta en qui delegue.
  
Secretari: el de la corporació o funcionari d'aquesta en qui delegue, que actuarà a més com a vocal.
  
Vocals:
  
- Un representant de l'administració del Govern Valencià designat per la Direcció General d'Administració Territorial de la Conselleria de Justícia i Administracions Públiques.
  
- Un representant del professorat oficial designat per la Direcció General de la Funció Pública de la Conselleria de Justícia i Administracions Públiques.
  
- Tres funcionaris de carrera, designats per l'alcaldessa, un d'ells a proposta dels delegats de personal funcionari.
  
Els vocals dels tribunals hauran de posseir titulació o especialització igual o superior a les exigides per a l'accés a les places convocades.
  
Els tribunals no podran constituir-se ni actuar sense l'assistència de més de la meitat dels seus membres, titulars o suplents, i quedarà integrat pels suplents respectius que, simultàniament amb els titulars, hauran de designar-se. Els tribunals resoldran els dubtes que sorgisquen en l'aplicació de les bases d'aquesta convocatòria.
  
Els tribunals podran disposar la incorporació als seus treballs, d'assessors especialistes per a totes o per a algunes de les proves; el nomenament d'aquests haurà de fer-se públic junt amb el del tribunal.
  
Els tribunals que actuen en les proves selectives tindran les següents categories de les indicades en l'annex IV del Reial Decret 236/88, de 4 de març:
  
- Tribunal de tècnic d'administració general: categoria primera
  
- Tribunal d'enginyer tècnic industrial (1/3 jornada): categoria segona
  
Els tribunals no podran aprovar ni declarar que han superat les proves selectives un nombre superior d'aspirants al de places convocades.
  
Sisena. Ordre d'actuació dels aspirants i identificació
  
Els aspirants seran convocats per a cada exercici en crida única. Tret de casos de força major degudament justificats i apreciats pels tribunals amb absoluta llibertat de criteri, la no-presentació d'un aspirant a qualsevol dels exercicis obligatoris, en el moment de ser cridat, determinarà automàticament el decaïment del seu dret a participar en el mateix exercici i en els successius, i quedarà exclòs, en conseqüència, del procediment selectiu.
  
L'ordre d'intervenció dels aspirants en aquells exercicis que no es puguen realitzar conjuntament, serà l'alfabètic, i començarà per l'aspirant el primer cognom del qual comence per la lletra insaculada, d'acord amb el resultat del sorteig públic que se celebrarà davant la secretària de l'ajuntament o funcionari en qui delegue, després d'anunciar-ho al tauler d'edictes de l'ajuntament, el dia que s'assenyale a l'efecte; el resultat es farà públic en la forma que disposa la base quarta d'aquesta convocatòria.
  
Els tribunals podran sol·licitar en qualsevol moment als aspirants que acrediten la seua identitat, i per això hauran de portar el DNI.
  
Setena. Proves exigibles
  
Les proves selectives s'indiquen en els documents que figuren com a annexos a aquesta convocatòria. Una vegada començades les proves selectives no serà obligatòria la publicació dels successius anuncis de la celebració de la resta d'exercicis en els periòdics oficials, no obstant això, el tribunal farà públics aquests anuncis al tauler d'edictes de la corporació i als locals on s'haja celebrat la prova anterior.
  
Vuitena. Sistema de qualificació
  
Els exercicis seran qualificats fins un màxim de 10 punts i seran eliminats els opositors que no aconseguisquen un mínim de 5 punts en cadascun d'ells.
  
El nombre de punts que podrà ser atorgat per cada membre del tribunal, en cadascun dels exercicis, serà de 0 a 10. Les qualificacions s'obtindran sumant les puntuacions atorgades pels distints membres del tribunal, i dividint el total de punts pel nombre d'assistents a aquell, sent el quocient la qualificació definitiva.
  
Les puntuacions obtingudes pels aspirants en cadascun dels exercicis s'exposaran al públic al tauler d'anuncis de la casa consistorial.
  
Novena. Relació d'aprovats i proposta de nomenament
  
Acabada la qualificació dels aspirants, el tribunal publicarà la relació d'aprovats per ordre de puntuació, si n'hi ha, i elevarà la proposta de nomenament a la regidora delegada de Personal a efectes del corresponent nomenament. Aquesta proposta no podrà superar el nombre de places convocades.
  
Deu. Presentació de documents i nomenaments
  
Els aspirants proposats presentaran en la secretaria de la corporació, durant el termini de 20 dies naturals, des que es facen públiques les llistes d'aprovats, els documents acreditatius de complir els requisits exigits en la base segona d'aquesta convocatòria.
  
Si durant el termini indicat i tret dels casos de força major, no presentaren la documentació o d'aquesta es dedueix que manquen d'algun dels requisits exigits, no podran ser nomenats i quedaran anul·lades totes les actuacions sense perjudici de la responsabilitat en què puguen haver incorregut per falsedat en la instància.
  
Els qui tinguen la condició de funcionaris públics estaran exempts de justificar les condicions i els requisits ja acreditats per a obtindre l'anterior nomenament, i hauran de presentar únicament certificat de l'administració pública de què depenguen, acreditatiu de la condició de funcionari, i altres circumstàncies que consten en el seu expedient personal.
  
Complint els requisits precedents, l'autoritat competent procedirà a nomenar-los funcionaris de carrera, i hauran de prendre possessió en el termini màxim d'un mes. Si no prenen possessió en el termini indicat, sense causa justificada, decauran en tots els seus drets.
  
Onze. Programes que regiran les proves de selecció
  
Els programes esmentats són objecte de concreta referència en els documents que figuren com a annexos a aquesta convocatòria.
  
Dotze. Impugnacions
  
Aquesta convocatòria, les seues bases i els actes administratius que es deriven d'aquesta i de l'actuació dels tribunals, podran ser impugnats pels interessats en els casos i en les formes que estableix la Llei 30/1992, de 26 de novembre.
  
ANNEX I
  
Proves per a la provisió en propietat d'una plaça de tècnic d'administració general.
  
1. Sistema de selecció: oposició lliure
  
2. Exercicis: estarà composta de tres exercicis obligatoris i eliminatoris per a tots els aspirants.
  
Primer exercici: escrit i obligatori per a tots els aspirants. Consistirà a desenvolupar per escrit, i en un temps màxim de dues hores, un tema de caràcter general, determinat pel tribunal, immediatament abans de celebrar-se l'exercici, i relacionat amb el programa de matèries comunes que figura en l'annex (de la part I i II), encara que no es corresponga amb un epígraf concret d'aquest; els aspirants tindran absoluta llibertat quant a la forma d'exposició.
  
En aquest exercici, es valoraran la formació general universitària, la claredat i l'ordre d'idees, la facilitat d'exposició escrita, l'aportació personal de l'aspirant i la capacitat de síntesi.
  
Aquest exercici haurà de llegir-se davant el tribunal, la lectura serà pública i tindrà lloc els dies i en les hores que oportunament assenyale l'òrgan de selecció.
  
Segon exercici: escrit i obligatori per a tots els aspirants. Consistirà a respondre per escrit i per un període màxim d'una hora i 30 minuts, un test de 100 preguntes relacionades amb els temes que figuren en l'annex d'aquestes bases.
  
Tercer exercici: escrit i obligatori. Es desenvoluparà per escrit durant un període màxim de quatre hores, i consistirà en la redacció d'un informe amb proposta de resolució.
  
Tractarà sobre dos assumptes pràctics que plantejarà el tribunal immediatament abans del començament de l'exercici, relatiu a tasques administratives la realització de les quals corresponga a funcionaris de la subescala tècnica d'administració general.
  
Durant la realització d'aquesta prova, els aspirants podran, en tot moment, fer ús dels textos legals, no comentats.
  
En aquest exercici es valoraran fonamentalment la capacitat de raciocini, la sistemàtica en el plantejament i correcta aplicació de la normativa al cas.
  
3. Programa temari
  
I. Dret constitucional i autonòmic:
  
Tema 1. Constitució: concepte, contingut i classes.
  
Tema 2. El sistema constitucional espanyol. Evolució històrica.
  
Tema 3. La Constitució Espanyola de 1978. El procés constituent. Estructura i contingut de la Constitució Espanyola de 1978. Procediment de reforma.
  
Tema 4. Els principis constitucionals: l'estat social i democràtic de dret. Els valors superiors en la Constitució Espanyola.
  
Tema 5. Els drets fonamentals, les llibertats públiques i els drets socials i econòmics en la Constitució Espanyola. La protecció i suspensió dels drets fonamentals. El recurs d'empara.
  
Tema 6. La Corona. Les funcions del rei. El referendament.
  
Tema 7. Les Corts Generals. Composició, atribucions i funcionament. Òrgans de control dependents de les Corts Generals. El Defensor del Poble i el Tribunal de Comptes.
  
Tema 8. El govern en el sistema constitucional espanyol. La llei del govern. La designació i remoció del president del govern. El govern. Composició i funcions.
  
Tema 9. El poder judicial. Regulació constitucional de la justícia. La Llei Orgànica del Poder Judicial. El Consell General del Poder Judicial.
  
Tema 10. L'administració general de l'estat. La Llei d'Organització i Funcionament de l'Administració General de l'Estat i la seua normativa de desplegament. L'estructura departamental i els òrgans superiors. L'administració perifèrica. Òrgans consultius.
  
Tema 11. L'administració institucional, en els àmbits estatal, autonòmic i local. Origen, tipologia i règim jurídic.
  
Tema 12. El Tribunal Constitucional. Organització, composició i funcions. L'eficàcia de les seues sentències.
  
Tema 13. Les comunitats autònomes (I). Les formes d'organització territorial de l'estat en el dret comparat. El cas espanyol: evolució històrica i situació actual.
  
Tema 14. Les comunitats autònomes (II). Les relacions entre l'estat i les comunitats autònomes. L'organització política i administrativa de les comunitats autònomes.
  
Tema 15. L'Estatut d'Autonomia de la Comunitat Valenciana. Estructura i principis fonamentals. Aprovació i reforma.
  
Tema 16. Competències de la Generalitat Valenciana i el seu desplegament normatiu. Especial referència al règim local: desplegament legal i reglamentari.
  
Tema 17. La Generalitat Valenciana: les Corts. Composició, constitució i funcions. El Síndic de Greuges i la Sindicatura de Comptes.
  
Tema 18. La Llei de Govern Valencià. El president de la Generalitat: elecció, estatut personal i atribucions. El Consell: composició, atribucions i funcionament. Potestat reglamentària del Govern Valencià. Impuls i control de l'acció de govern.
  
Tema 19. Organització de l'administració pública de la Generalitat Valenciana. Principis generals. Atribucions i estructura dels òrgans de l'administració de la Generalitat Valenciana. Òrgans consultius.
  
Tema 20. Altres institucions d'autogovern: el Consell Jurídic Consultiu, el Consell Valencià de Cultura i el Consell Econòmic i Social.
  
Tema 21. La Unió Europea. Origen i evolució. L'adhesió d'Espanya a la Comunitat Europea.
  
Tema 22. La Comunitat Europea. Institucions, organització i competències. La Carta Europea de l'Autonomia Local.
  
II. Dret administratiu i general
  
Tema 1. Les fonts del dret administratiu. La llei. Concepte i caràcters. Les lleis estatals en el sistema espanyol. Normes del govern amb força de llei. Els tractats internacionals com a norma de dret intern.
  
Tema 2. Les relacions entre l'ordenament estatal i els ordenaments autonòmics. Lleis estatals i autonòmiques.
  
Tema 3. El reglament: la potestat reglamentària. Formació i fonament. Distinció de figures afins. Les relacions entre la llei i el reglament.
  
Tema 4. L'ordenament comunitari. Formació i caracters. Tractats i dret derivat. Dret comunitari i dret dels països membres. Dret comunitari i comunitats autònomes.
  
Tema 5. Els conceptes d'administració pública i de dret administratiu. La submissió de l'administració al dret. El principi de legalitat.
  
Tema 6. La relació juridicoadministrativa. Les persones juridicopúbliques. Classes. Capacitat de les persones públiques.
  
Tema 7. L'administrat: concepte i classes. Capacitat de l'administrat i les seues causes modificatives. Les situacions jurídiques de l'administrat: en especial, els drets subjectius i els interessos.
  
Tema 8. La potestat administrativa. Potestats reglades i discrecionals. Discrecionalitat i conceptes jurídics indeterminats. Límits de la discrecionalitat. Fiscalització de la discrecionalitat.
  
Tema 9. L'acte administratiu. Concepte. Classes. Elements. Requisits: motivació i forma.
  
Tema 10. Eficàcia dels actes administratius. Execució. Efectes: demora i retroactivitat. Notificació de resolucions i actes administratius: contingut, terminis i pràctica de les notificacions. La notificació defectuosa. La publicació de disposicions generals i d'actes administratius.
  
Tema 11. La invalidesa de l'acte administratiu i de les disposicions generals. Supòsits de nul·litat de ple dret i d'anul·labilitat. El principi de conservació de l'acte administratiu. La revisió d'actes i disposicions per la pròpia administració: supòsits. La revocació d'actes. La rectificació d'errades materials o de fet.
  
Tema 12. El procediment administratiu. Concepte i classes. Principis. La seua regulació en el dret positiu.
  
Tema 13. Iniciació del procediment: classes; esmena i millora de sol·licituds. Registres administratius. Termes i terminis: còmput. Ordenació. Instrucció: intervenció dels interessats; prova; informes.
  
Tema 14. La terminació del procediment administratiu. El silenci administratiu. El desistiment i la renúncia. La caducitat i la perenció dels procediments.
  
Tema 15. Els procediments d'execució: títol i mitjans. Els procediments de revisió. Revisió d'ofici d'actes nuls i anul·lables; l'acció de nul·litat; la suspensió de l'execució d'acte subjecte a revisió. Revocació d'actes no declaratius de drets i de gravamen. Reclamacions prèvies a l'exercici d'accions civils o laborables. Límits a la revisió.
  
Tema 16. Recursos administratius: principis generals. Actes susceptibles de recursos administratius; disposicions generals i actes administratius impugnables directament en seu jurisdiccional. Suspensió de l'execució de l'acte recorregut. Resolució del recurs: expressa, per silenci i per procediments de conciliació, mediació i arbitratge. Els recursos d'alçada i potestatiu de reposició. Recurs extraordinari de revisió.
  
Tema 17. Principis de l'exercici de la potestat sancionadora. El procediment sancionador i les seues garanties. Mesures sancionadores administratives.
  
Tema 18. La jurisdicció contenciosa administrativa. La seua naturalesa, extensió i límits. Òrgans jurisdiccionals i competències d'aquests.
  
Tema 19. Les parts en el procés contenciós administratiu. L'objecte del recurs contenciós administratiu. El procediment en primera o única instància.
  
Tema 20. Les peculiaritats del procés contenciós administratiu en matèria de protecció de drets fonamentals. El procediment de revisió de les sentències d'instància: cassació i revisió.
  
Tema 21. L'administració i la jurisdicció ordinària. Els interdictes i l'administració.
  
Tema 22. La legislació reguladora dels contractes de les administracions públiques. La figura del contracte administratiu. Contractes administratius i contractes privats de l'administració en l'ordenament vigent. Requisits dels contractes. Òrgans de contractació. El contractista: capacitat, solvència, prohibicions, classificació.
  
Tema 23. La selecció del contractista. Actuacions prèvies a la contractació. Procediments, formes i criteris d'adjudicació. Garanties. Perfeccionament i formalització del contracte.
  
Tema 24. Execució i modificació dels contractes administratius. Les prerrogatives de l'administració. L'equilibri financer dels contractes. La revisió de preus.
  
Tema 25. La invalidesa dels contractes. La doctrina dels actes separables. L'extinció dels contractes administratius: causes, modalitats i efectes.
  
Tema 26. L'expropiació forçosa. Naturalesa i justificació de la potestat expropiatòria. Els subjectes de la potestat expropiatòria. La causa expropiandi. El contingut de l'expropiació.
  
Tema 27. Procediment d'expropiació general. La declaració de necessitat d'ocupació dels béns o drets objecte de l'expropiació. La indemnització o preu just. La garantia del preu just enfront de demores i depreciació monetària. El pagament. La declaració d'urgència de l'ocupació dels béns afectats per l'expropiació.
  
Tema 28. Garanties jurisdiccionals. La reversió del bé expropiat. Expropiacions especials. Els convenis d'expropiació.
  
Tema 29. La responsabilitat patrimonial de l'administració pública: caràcters. Els pressupostos de la responsabilitat. Danys reparables. L'acció i el procediment administratiu en matèria de responsabilitat. La responsabilitat de les autoritats i personal al servei de les administracions públiques.
  
Tema 30. L'activitat administrativa de prestació de serveis. La iniciativa econòmica pública i els serveis públics. El servei públic. Concepte. Evolució i crisi. Les formes de gestió dels serveis públics.
  
Tema 31. Les altres formes d'activitat administrativa. L'activitat de policia. L'autorització administrativa. La policia de seguretat pública. Activitat de foment: les seues tècniques.
  
Tema 32. Les propietats públiques: tipologia. El domini públic, concepte, naturalesa i elements. Afectació i mutacions demanials. Règim jurídic del domini públic. Utilització: llicència i concessió.
  
Tema 33. El patrimoni privat de les administracions públiques. Règim jurídic. Potestats de l'administració i règim d'adquisició, ús i alienació.
  
Tema 34. Dominis públics especials. Aspectes essencials de la regulació relativa a aigües, muntanyes, mines, carreteres i ferrocarril.
  
III. Dret administratiu local (part general):
  
Tema 1. L'administració local en la Constitució de 1978. El principi d'autonomia: significat i abast. Garantia institucional de l'autonomia local. La doctrina del Tribunal Constitucional. La Carta Europea d'Autonomia Local.
  
Tema 2. Fonts de l'ordenament local. Legislació estatal sobre règim local: el seu fonament constitucional i naturalesa. Legislació autonòmica sobre règim local: les seues relacions amb l'estatal. Problemàtica de l'aplicació a les entitats locals de les lleis estatals i autonòmiques de caràcter sectorial.
  
Tema 3. La potestat reglamentària de les entitats locals. Òrgans titulars. Reglaments i ordenances: procediment d'elaboració i aprovació. La publicació de les normes locals. El Reglament Orgànic.
  
Tema 4. Límits de la potestat reglamentària local. Impugnació davant els tribunals. Els bans: naturalesa, publicació, límits i impugnació.
  
Tema 5. El municipi: concepte i elements. El terme municipal: El problema de la planta municipal. Alteracions de termes municipals. Legislació bàsica i legislació autonòmica.
  
Tema 6. La població municipal. El padró d'habitants. L'estatut dels veïns. Drets dels estrangers.
  
Tema 7. L'organització municipal. Òrgans necessaris: l'alcalde, tinents d'alcalde, el ple i la comissió de govern. Atribucions i delegacions.
  
Tema 8. La Comissió Especial de Comptes. Els òrgans complementaris: comissions informatives, consells sectorials i altres òrgans. Els grups polítics: composició, organització, finançament i funcions.
  
Tema 9. Les competències municipals: sistema de determinació. Competències pròpies i delegades. Els serveis mínims. La reserva de serveis. La clàusula de capacitació general.
  
Tema 10. Altres entitats locals. Legislació bàsica i legislació autonòmica. Entitats locals d'àmbit inferior al municipi. Les comarques. Les mancomunitats de municipis.
  
Tema 11. El sistema electoral local. Causes d'inelegibilitat i incompatibilitat. Elecció dels regidors i alcaldes. Elecció de diputats provincials i presidents.
  
Tema 12. La moció de censura i la qüestió de confiança en l'àmbit local. El recurs contenciós electoral. L'estatut dels membres electius de les corporacions locals.
  
Tema 13. Règim de sessions i acords dels òrgans de govern local. Actes, certificacions, comunicacions, notificacions i publicació dels acords. El registre dels documents.
  
Tema 14. Impugnació dels actes i acords locals i exercici d'accions. La substitució i la dissolució de corporacions locals.
  
Tema 15. El personal al servei de les corporacions locals: classes i règim jurídic. La funció pública local: classes de funcionaris locals. Els instruments d'organització del personal: plantilles i relacions de lloc de treball. Els instruments reguladors dels recursos humans: l'oferta d'ocupació, els plans d'ocupació i altres sistemes de racionalització.
  
Tema 16. L'accés a les ocupacions locals: principis reguladors. Requisits. Sistemes selectius. L'extinció de la condició d'empleat públic. El règim de provisió de llocs de treball: sistemes de provisió. Les situacions administratives dels funcionaris locals.
  
Tema 17. La relació estatutària. Els drets dels funcionaris locals. Drets individuals. Especial referència a la carrera administrativa i a les retribucions. El règim de Seguretat Social. Drets col·lectius. Sindicació i representació. El dret de vaga. La negociació col·lectiva.
  
Tema 18. Els deures dels funcionaris locals. El règim disciplinari. El règim de responsabilitat civil, penal i patrimonial. El règim d'incompatibilitats.
  
Tema 19. Els funcionaris d'administració local amb habilitació de caràcter nacional. Personal no funcionari de les corporacions locals: classes i règim jurídic.
  
Tema 20. Les formes d'acció administrativa de les entitats locals. El foment: estudi especial de les subvencions. L'activitat de policia: la intervenció administrativa local en l'activitat privada. Les llicències i autoritzacions administratives: classes. La policia de la seguretat pública.
  
Tema 21. La iniciativa econòmica de les entitats locals i la reserva de serveis. El servei públic en les entitats locals. Concepte. Les formes de gestió dels serveis públics locals. Les formes de gestió directa.
  
Tema 22. La concessió de serveis públics. Concepte i naturalesa. Elements. Potestats de l'administració. Drets i obligacions del concessionari. Relacions del concessionari amb els usuaris. Extinció de la concessió. Altres formes de gestió indirecta dels serveis públics. Els consorcis.
  
Tema 23. Els contractes de les administracions locals. Especialitats en relació amb el règim general de la contractació de les administracions públiques. Les atribucions dels òrgans de les corporacions locals en matèria de contractació.
  
Tema 24. Els béns de les entitats locals. Classes. Béns de domini públic. Béns comunals. Béns patrimonials. Les forests veïnals en mà comuna.
  
Tema 25. Prerrogatives i potestats de les entitats locals en relació amb els seus béns. L'inventari. Administració, gaudi i aprofitament dels béns. L'alienació. L'acció de desnonament.
  
IV. Dret administratiu local (part especial):
  
Tema 1. Evolució històrica de la legislació urbanística espanyola. La Llei del Sòl de 1956: principis generals. La reforma legal de 1975. El marc constitucional de l'urbanisme. La sentència 61/97 de TC. Competències de l'estat, de les comunitats autònomes i entitats locals.
  
Tema 2. Règim urbanístic de la propietat del sòl: principis generals. Classificació. Règim del sòl no urbanitzable en la legislació estatal i autonòmica. Règim del sòl urbà. Drets i deures dels propietaris en sòl urbà consolidat i no consolidat. Règim del sòl urbanitzable. Drets i deures dels propietaris. Les valoracions urbanístiques.
  
Tema 3. L'ordenació del territori. La configuració del sistema de planejament en la LRAU. Plans d'acció territorial de finalitat urbanística. Els plans generals: l'ordenació urbanística estructural. Les determinacions legals de directa aplicació. La naturalesa dels plans d'ordenació.
  
Tema 4. Planejament de desenvolupament: plane parcials. Plans de reforma interior. Plans especials. Estudis de detall. Les homologacions de sectors a les determinacions de la LRAU. Els sectors de planejament i els estàndards dotacionals.
  
Tema 5. Elaboració i aprovació dels plans urbanístics. Efectes de l'aprovació, revisió i modificació del planejament.
  
Tema 6. L'execució del planejament: pressupostos jurídics. El règim d'actuacions aïllades i el règim d'actuacions integrades. El sòl urbanitzable i la seua programació: programes de gestió directa i programes de gestió indirecta. L'urbanitzador.
  
Tema 7. L'edificació en sòl urbà i en un altre sòl. Naturalesa de la llicència. El deure de conservació. La declaració de ruïna. L'acció subsidiària. La ruïna imminent.
  
Tema 8. El dret urbanístic sancionador. Règim jurídic de les infraccions i sancions en matèria d'urbanisme a la Comunitat Valenciana. En matèria d'ordenació del territori. En matèria de sòl no urbanitzable. En matèria d'intervenció administrativa en l'edificació i ús del sòl i disciplina urbanística.
  
Tema 9. Les competències municipals en matèria de trànsit, circulació de vehicles a motor i seguretat viària. La regulació municipal d'usos de les vies urbanes. El procediment sancionador en matèria de trànsit.
  
Tema 10. La seguretat ciutadana i la protecció civil. Competències municipals en la legislació sectorial estatal. Els cossos de policies locals. Funcions. La coordinació de les policies locals. Els serveis d'extinció d'incendis.
  
Tema 11. Les competències de les entitats locals en matèria de protecció del medi ambient (I). El control d'activitats. La llicència d'activitats classificades.
  
Tema 12. Les competències de les entitats locals en matèria de protecció del medi ambient (II). La gestió dels residus urbans en la legislació sectorial estatal. El proveïment d'aigua i el tractament de les aigües residuals.
  
Tema 13. Les competències en matèria de transport de viatgers. Els transports urbans. Les experiències de gestió coordinada del transport de viatgers en àmbits supramunicipals.
  
Tema 14. Competències en matèria d'educació. La cooperació de les entitats locals en matèria d'educació. Els consells escolars d'àmbit local. La cultura. Les obligacions de les entitats locals en matèria de protecció del patrimoni historicoartístic. L'esport.
  
Tema 15. Competències de les entitats locals en matèria de turisme. Municipis turístics. Els mitjans de difusió de titularitat de les corporacions locals: emissores de ràdio i televisió municipals.
  
Tema 16. Legislació aplicable en matèria d'hisendes locals. Competències de les entitats locals en matèria tributària. La Llei d'Hisendes Locals.
  
Tema 17. La coordinació de les hisendes estatal, autonòmica i local. Participació de les hisendes locals en els tributs de l'estat i de les comunitats autònomes com a mandat constitucional.
  
Tema 18. Tècniques de comprovació i execució del pressupost.
  
Tema 19. Imposició i ordenació dels tributs locals. Les ordenances fiscals: contingut i procediment d'elaboració. Reclamacions en matèria tributària.
  
Tema 20. Ingressos locals no impositius. Ingressos de dret privat. Subvencions i altres ingressos de dret públic. Les tarifes dels serveis públics.
  
Tema 21. Taxes i contribucions especials: règim jurídic. Preus públics.
  
Tema 22. Els impostos locals. L'impost sobre béns immobles. L'impost sobre activitats econòmiques. L'impost sobre vehicles de tracció mecànica. L'impost sobre construccions, instal·lacions i obres. L'impost sobre l'increment de valor dels terrenys de naturalesa urbana.
  
Tema 23. El crèdit local. Operacions de crèdit. El Banc de Crèdit Local d'Espanya. Operacions de crèdit amb la banca oficial, privada i caixes d'estalvi. Altres fonts de finançament extraordinari.
  
Tema 24. Pressupostos de les entitats locals: principis, integració i documents de què consten. Procés d'aprovació del pressupost local. Execució i liquidació del pressupost.
  
Tema 25. Principis generales d'execució del pressupost. Crèdits extraordinaris i suplements de crèdit. Transferències de crèdit. Liquidació del pressupost.
  
Tema 26. Els crèdits pressupostaris i les fases de la despesa pública.
  
Tema 27. Programes d'inversions. Règim pressupostari de les empreses dependents dels ens locals.
  
Tema 28. Control i intervenció de les entitats locals. Comptres. Subjecció al règim de comptabilitat pública. Tancament de l'exercici econòmic. Censura de comptes. La gestió de recaptació de les corporacions locals.
  
Tema 29. La funció de la Tresoreria.
  
V. Altres branques del dret:
  
Tema 1. La relació jurídica. Subjectes de la relació. Persona, classes de persones i capacitat. L'objecte de la relació.
  
Tema 2. Fets, actes i negocis jurídics. La interpretació dels negocis jurídics. La ineficàcia del negoci jurídic. La influència del temps sobre el negoci jurídic: caducitat i prescripció.
  
Tema 3. Els drets reals. Concepte, naturalesa i classes. Constitució i adquisició dels drets reals.
  
Tema 4. El dret real de propietat. Maneres d'adquirir la propietat. La possessió.
  
Tema 5. Drets reals de gaudi i drets reals de garantia.
  
Tema 6. El contracte. Concepte, elements i requisits. Vicis dels contractes. La convalidació i la rescissió.
  
Tema 7. Classes de contracte. En especial, els contractes traslatius de domini i els contractes d'ús i gaudi.
  
Tema 8. La responsabilitat civil. Classes i requisits. L'acció de responsabilitat.
  
Tema 9. Les societats mercantils en general. Concepte legal de societat mercantil. Classes. Dissolució i liquidació de societats. El Registre Mercantil.
  
Tema 10. El contracte de treball. Concepte, classes i modalitats. Modificació, suspensió i extinció de la relació laboral.
  
Tema 11. La Seguretat Social. Entitats gestores i serveis comuns. Règim general i règims especials. Acció protectora del règim general.
  
Tema 12. Els delictes relatius a l'ordenació del territori i la protecció del patrimoni històric i del medi ambient.
  
Tema 13. Delictes contra l'administració pública. Delictes dels funcionaris públics contra les garanties constitucionals. Atemptats contra l'autoritat, els seus agents i els funcionaris públics.
  
ANNEX II
  
Proves per a la provisió en propietat d'una plaça d'enginyer tècnic industrial (1/3 jornada).
  
1. Sistema de selecció: oposició lliure
  
2. Exercicis:
  
Primer exercici: de caràcter obligatori i eliminatori. Consistirà a exposar per escrit, en un període màxim de tres hores, tres temes extrets a la sort, del programa d'aquesta convocatòria; un d'aquests correspondrà a matèries comunes i dos a matèries específiques. S'hi valoraran els coneixements sobre els temes exposats.
  
Segon exercici: de caràcter obligatori i eliminatori. Consistirà en la realització d'una o de diverses proves pràctiques, determinades pel tribunal immediatament abans de la celebració de l'exercici, relacionades amb les funcions pròpies del lloc convocat i amb les matèries incloses en el programa que figura en aquest annex.
  
Tercer exercici: de caràcter obligatori i eliminatori. Consistirà a desenvolupar, per escrit, durant un període màxim de 2 hores, un tema de caràcter general a elegir d'entre els determinats pel tribunal immediatament abans de celebrar-se l'exercici i relacionat amb el programa que s'adjunta a aquest annex, encara que no es corresponga a cap epígraf concret d'aquest; els aspirants tindran àmplia llibertat quant a la forma d'exposició.
  
En aquest exercici es valoraran la formació general, la claredat i l'ordre d'idees, la facilitat d'exposició escrita, l'aportació personal de l'aspirant i la seua capacitat de síntesi.
  
3. Programa temari
  
I. Matèries comunes:
  
Tema 1. L'estat. Concepte. Elements. Formes d'estat. La divisió de poders.
  
Tema 2. La Constitució Espanyola de 1978. Principis generals. Drets i deures fonamentals dels espanyols.
  
Tema 3. El poder executiu. El poder legislatiu. Relacions. El poder judicial. La reforma constitucional. El Defensor del Poble.
  
Tema 4. Organització territorial de l'estat. Els estatuts d'autonomia: el seu significat.
  
Tema 5. L'administració pública en l'ordenament espanyol. La personalitat jurídica de l'administració pública. Classes d'administracions públiques.
  
Tema 6. Sotmetiment de l'administració a la llei i al dret. Fonts del dret públic. La llei: les seues classes.
  
Tema 7. El procediment administratiu. Normes reguladores i àmbit d'aplicació. Procediments administratius especials. Fases del procediment general o ordinari. Teoria general dels actes presumptes. Resolució expressa, la motivació dels actes.
  
Tema 8. Els contractes administratius. La selecció del contractista. Drets i deures del contractista i de l'administració. Perfeccionament i formalització del contracte. Normativa aplicable a l'esfera municipal.
  
Tema 9. El servei públic. Classes. La municipalització. Maneres de gestió dels serveis públics.
  
Tema 10. La responsabilitat de l'administració pública.
  
Tema 11. El municipi. El terme municipal. La població i l'empadronament. Competències municipals. Organització municipal. L'ajuntament en ple. La comissió de govern. L'alcalde.
  
Tema 12. Legislació sobre règim del sòl i ordenació urbana. Instruments de planejament.
  
Tema 13. Ordenances i reglaments municipals. Classes. Procediment d'elaboració i aprovació. Acords municipals. Procediment d'adopció. Classes d'actes administratius municipals.
  
Tema 14. La funció pública local. Drets i deures dels funcionaris públics locals. Règim d'incompatibilitats. Règim disciplinari. Drets econòmics i drets passius dels funcionaris locals. El personal laboral de lae corporacions locals.
  
Tema 15. Hisendes locals. Ingressos: classes. Els tributs municipals: classes. Imposició i ordenació de tributs. Les ordenances fiscals.
  
Tema 16. Les taxes. Fonaments i límits de la tributació. Contribucions especials. Fonament de la imposició. Modalitats. Subjectes passius. Bases i tipus d'imposició. Criteris de repartiment. Expedient d'aplicació.
  
II. Matèries específiques:
  
Tema 1. Llei 2/1991, de 18 de febrer, de la Generalitat Valenciana, d'Espectacles, Establiments Públics i Activitats Recreatives.
  
Tema 2. Llei 2/1989, de 3 de març, de la Generalitat Valenciana, d'Impacte Ambiental i Reglament que la desplega.
  
Tema 3. Reglament de policia d'espectacles públics i activitats recreatives. Reial Decret 2.816/1982.
  
Tema 4. Normes urbanístiques del planejament municipal de Buñol. Usos.
  
Tema 5. Règim del sòl per a ús industrial en les Normes Subsidiàries del Planejament de Buñol. Categoria i activitats molestes.
  
Tema 6. Llei 3/1989, de la Generalitat Valenciana, sobre activitats qualificades. El Reglament d'Activitats Molestes, Insalubres, Nocives i Perilloses: preceptes i aplicacions. Modificacions i normes complementàries.
  
Tema 7. Fases de tramitació d'un expedient d'activitat qualificada.
  
Tema 8. El soroll, naturalesa i característiques d'aquest, mesures propagació, els seus efectes i lluita contra aquest.
  
Tema 9. NBE-CA-88: condicions acústiques en els edificis.
  
Tema 10. NBE-CT-79: condicions tèrmiques en els edificis.
  
Tema 11. NBE ?CPI-96: condicions de protecció contra incendis en els edificis.
  
Tema 12. Reglament d'aparells d'elevació i manutenció i instrucció tècnica complementària MIE-AEM1.
  
Tema 13. Transport públic. Trànsit urbà. Taxis. Reglamentació.
  
Tema 14. Sistemes de regulació de trànsit. Ordenació, senyalització i diversos models de regulació amb semàfors. Pla de trànsit.
  
Tema 15. Projecte d'instal·lació semafòrica, parts de què consta i fases per a la seua aprovació i execució.
  
Tema 16. Luminotècnia: fonts de llum. Tipus i aplicacions.
  
Tema 17. Projecte d'instal·lació d'enllumenat públic, parts de què consta i fases per a la seua aprovació i execució.
  
Tema 18. Enllumenat de les vies públiques: paràmetres fotomètrics que determinen la qualitat de la il·luminació. Fiabilitat de percepció Comoditat visual.
  
Tema 19. Enllumenat de les vies públiques: criteris bàsics de disseny. Disposicions bàsiques d'implantació d'enllumenat. Altures, interdistàncies. Potències lluminoses.
  
Tema 20. Instal·lacions elèctriques d'alimentació de l'enllumenat públic. Tècnica de l'encesa i apagada.
  
Tema 21. Tècniques d'estalvi energètic en les instal·lacions d'enllumenat públic.
  
Tema 22. Enllumenat esportiu: criteris bàsics de disseny. Execució de les instal·lacions d'enllumenat esportiu. Manteniment i conservació.
  
Tema 23. Enllumenat de parcs i jardins: criteris bàsics de disseny. Execució de les instal·lacions d'enllumenat en parcs i jardins. Manteniment i conservació.
  
Tema 24. Reglament electrotècnic de baixa tensió.
  
Tema 25. Tarifes elèctriques. Tipus.
  
Tema 26. Corrent alterna. Força electromotriu induïda. Efectes característics. Potència d'una corrent alterna. Factor de potència: millora. Llei d'Ohm: circuits amb resistència, autoinducció i capacitius.
  
Tema 27. Línies de distribució d'energia elèctrica en mitja tensió: tipus; consideracions de càlculs. Tramitació fins a la posada en funcionament.
  
Tema 28. Centres de transformació: tipus; consideracions de càlculs. Tramitació fins a la posada en funcionament.
  
Tema 29. Depuradores d'aigües residuals.
  
Tema 30. Xarxes de clavegueram, coordinació de carrers i qualitat de les aigües. Projecte de les xarxes hidràuliques.
  
Tema 31. Xarxes de distribució d'aigua. Materials utilitzats: avantatges i inconvenients. Esquemes de distribució. Problemes relacionats amb els excessos de pressió i la seua resolució. Tipus d'unions de canonades.
  
Tema 32. Reglament d'instal·lacions receptores de combustibles líquids.
  
Tema 33. Control del proveïment. Mercats. Escorxadors. Legislació. Condicions venda ambulant.
  
Tema 34. Cementiri. Reglament de Policia Sanitària i Mortuòria.
  
Tema 35. Escombraries. Recollida i tractament. Sistemes de destrucció.
  
Tema 36. Producció de calor en edificis. Sistemes i descripció: combustibles usats i necessitats per al seu emmagatzemament. Posada en obra de calderes. Condicions vigents de les sales de màquines per a calefacció. Normes generals de manteniment i conservació d'instal·lació de gasoil.
  
Tema 37. Condicionament d'aire. Conceptes fonamentals. Esquema de funcionament. La bomba de calor. Distribució de l'aire i la seua introducció als locals. Factors de condicionament, temperatura. Humitat, moviment de l'aire, depuració.
  
Tema 38. Motors de corrent contínua. Reacció de l'induït. Força electromotriu i velocitat. Tipus de motors: derivació, sèrie, compost. Rendiment. Dispositius de regulació.
  
Tema 39. Motors elèctrics de corrent alterna. Detalls de funcionament, lliscament. Tipus: inducció, fase dividida, arrencada espacitiva, pols amortidors. Motors sincronos.
  
Tema 40. Transformadors de potència. Finalitat. Tipus, designacions i simbolismes. Constitució: circuits magnètics i elèctrics, enrotllaments, refrigeració, conservació d'oli. Potència nominal.
  
Tema 41. Calderes de vapor. Tipus de llars. Caldera de llars interiors i de tubs d'aigua. Dispositius de seguretat: manòmetres, vàlvula de seguretat, indicadors de nivell, tapó fusible.
  
Tema 42. Motors d'explosió. Generalitats. Funcionament del motor de quatre temps. Distribució en el motor d'explosió. Motors policilíndrics. El motor de dos temps. La carburació. L'encesa.
  
Tema 43. Motors de combustió. El funcionament del motor de quatre temps. Motors policilíndrics. El motor de dos temps. El motor diesel ràpid i semidiesel. La injecció en els motors diesel.
  
Tema 44. Anàlisi per a l'optimització de la combustió. Analitzadors de gasos, ennegriment i opacitat de fums i termòmetre de xemeneies.
  
Tema 45. Grups electrògens per a subministraments complementaris d'energia elèctrica. Sistemes d'arrencada. Connexió a la xarxa elèctrica. Normativa d'instal·lació.
  
Tema 46. Contribucions especials: documents tècnics de l'expedient.
  
Tema 47. Megafonia i intercomunicació: conceptes generales. Sistemes utilitzats. Descripció.
  
Tema 48. Tècnica de les comunicacions per ràdio per als serveis municipals. Transceptors. Antena. Repetidors.
  
Tema 49. Intervenció administrativa en l'edificació i ús del sòl.
  
Tema 50. Règim jurídic de la disciplina urbanística. Infraccions i sancions urbanístiques. Procediment.
  
Tema 51. Règim jurídic de la gestió de residus sòlids. Abocadors i plantes. Tractament de residus sòlids. Aprofitaments.
  
Contra aquestes bases i la convocatòria, que posen fi a la via administrativa, es podrà interposar potestativament recurs de reposició, en el termini d'un mes a partir del dia següent a l'última publicació en el Butlletí Oficial de la Província de València o en el Diari Oficial de la Generalitat Valenciana, davant el mateix òrgan que l'ha dictat, o impugnar-les directament davant el Jutjat Contenciós Administratiu de València en el termini de dos mesos, comptats des del dia següent al de l'esmentada publicació.
  
No podrà interposar-se recurs contenciós administratiu fins que es resolga expressament o s'haja produït la desestimació presumpta del recurs de reposició en cas que s'interpsose potestativament.
  
Tot això sense perjudici que puga exercir-se, si escau, qualsevol altre que estime procedent.